62022CO0302_INF
A Bíróság (nyolcadik tanács) 2022. október 3‑i végzése –Freebird Airlines Europe
(C‑302/22. sz. ügy)
„Előzetes döntéshozatal – A Bíróság eljárási szabályzatának 99. cikke – Légi közlekedés – 261/2004/EK rendelet – Az 5. cikk (3) bekezdése – Légi járatok jelentős késése esetén a légi utasoknak nyújtandó kártalanítás – A kártalanítási kötelezettség alóli mentesülés – Rendkívüli körülmények – Légi jármű madárral való ütközése – E légi jármű gumiabroncsának sérülésével járó vészfékezés”
Közlekedés – Légi közlekedés – 261/2004 rendelet – Az 5. cikk (3) bekezdése – Az utasoknak nyújtandó kártalanítás és segítség – Légi járat törlése vagy jelentős késése – A kártalanítási kötelezettség alóli mentesülés – Feltétel – Rendkívüli körülmények – Fogalom – Valamely légi jármű felszállási szakaszának e légi jármű madárral való és gumiabroncsának sérülését okozó vészfékezéssel járó ütközése okán történő megszakítása – Bennfoglaltság – A légi fuvarozó részéről a törlés vagy késés elkerülése érdekében minden észszerű intézkedés megtétele – Terjedelem – A nemzeti bíróság általi vizsgálat
(261/2004 európai parlamenti és tanácsi rendelet, (14) és (15) preambulumbekezdés, valamint 5. cikk, (3) bekezdés és 7. cikk)
(lásd: 16–23. pont és a rendelkező rész)
Rendelkező rész
A visszautasított beszállás és légi járatok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról és a 295/91/EGK rendelet hatályon kívül helyezéséről szóló, 2004. február 11‑i 261/2004/EK európai parlamenti és tanácsi rendelet 5. cikkének (3) bekezdését
a következőképpen kell értelmezni:
valamely légi jármű felszállási szakaszának e légi jármű madárral való és gumiabroncsának sérülését okozó vészfékezéssel járó ütközése okán történő megszakítása az e rendelkezés szerinti „rendkívüli körülmény” fogalma alá tartozik.